Smėlyninis eraičinas

http://www.theplantlist.org/tpl/record/kew-416353 

Smėlyninis eraičinas (Festuca psammophila) – miglinių (Poaceae) šeimos eraičinų (Festuca) genties augalų rūšis, endeminė Vidurio Europoje.

 Biologija 

Augalas daugiametis, sudarantis nedidelius kupstus. Stiebas 20–60 cm aukščio, plikas. Lapų makštys šviesiai violetinės, žiedyno ašis nešiurkšti. Žydi birželio–liepos mėn. Dauginasi sėklomis, kurios plinta per potvynius.

Auga smėlėtuose upių šlaituose, pasitaiko pamiškėse, žemyninėse kopose, tarp pušynų. Gana gausiai auga ir vyrauja Cladonio–Pinetum bendrijose.

 Populiacija Lietuvoje 

Lietuvoje smėlyninis eraičinas nuo 1981 m. įrašytas į Saugomų augalų sąrašus.Lietuvos Respublikos saugomų gyvūnų, augalų ir grybų rūšių sąrašas Žinomos gausios populiacijos Pietryčių Lietuvoje – Nemuno, Merkio upių aukštuose smėlėtuose šlaituose, tačiau užimančios nedidelius plotelius (50–200 m²).Lietuvos raudonoji knyga. Red Data Book of Lithuania, Vilnius, Lututė, 2007, 613 p. ISBN 978-9955-692-71-3 Juose generatyviniai ir vegetatyviniai individai žolyne sudaro beveik ištisinę dangą. Vegetatyviniai augalai vyrauja mažesniuose ploteliuose (iki 30 m²) palei Ūlos, Straujos, Skroblaus ir Stangės upes. Smėlyninio eraičino išlikimui didelę įtaką daro žmogaus ūkinė veikla. Populiacijai grėsmę kelia vėjo ir vandens erozija, smėlynų apželdinimas mišku.

 Šaltiniai 

Kategorija:Migliniai